CELEX: 32019D1316
Language: el
Date: 2019-07-15 00:00:00
Title: Απόφαση (EE) 2019/1316 του Συμβουλίου, της 15ης Ιουλίου 2019, για την υπογραφή, εξ ονόματος της Ευρωπαϊκής Ένωσης, συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Ένωσης σχετικά με την κατανομή στις Ηνωμένες Πολιτείες μεριδίου της δασμολογικής ποσόστωσης για το βόειο κρέας υψηλής ποιότητας που αναφέρεται στο αναθεωρημένο μνημόνιο συμφωνίας σχετικά με την εισαγωγή βόειου κρέατος από ζώα στα οποία δεν έχουν χορηγηθεί ορισμένες αυξητικές ορμόνες και σχετικά με τους αυξημένους δασμούς που επιβάλλονται από τις Ηνωμένες Πολιτείες σε ορισμένα προϊόντα της Ευρωπαϊκής Ένωσης (2014)

5.8.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 205/10
               
            
         ΑΠΟΦΑΣΗ (EE) 2019/1316 ΤΟΥ ΣΥΜΒΟΥΛΙΟΥ
         της 15ης Ιουλίου 2019
         για την υπογραφή, εξ ονόματος της Ευρωπαϊκής Ένωσης, συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Ένωσης σχετικά με την κατανομή στις Ηνωμένες Πολιτείες μεριδίου της δασμολογικής ποσόστωσης για το βόειο κρέας υψηλής ποιότητας που αναφέρεται στο αναθεωρημένο μνημόνιο συμφωνίας σχετικά με την εισαγωγή βόειου κρέατος από ζώα στα οποία δεν έχουν χορηγηθεί ορισμένες αυξητικές ορμόνες και σχετικά με τους αυξημένους δασμούς που επιβάλλονται από τις Ηνωμένες Πολιτείες σε ορισμένα προϊόντα της Ευρωπαϊκής Ένωσης (2014)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 5,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Δυνάμει του κανονισμού (ΕΚ) αριθ. 617/2009 του Συμβουλίου (1), η Ένωση άνοιξε ετήσια δασμολογική ποσόστωση για το βόειο κρέας υψηλής ποιότητας (η «ΔΠ»).
                  
               
                     (2)
                  
                  
                     Στις 19 Οκτωβρίου 2018, το Συμβούλιο εξουσιοδότησε την Επιτροπή να αρχίσει διαπραγματεύσεις εξ ονόματος της Ένωσης με τις Ηνωμένες Πολιτείες της Αμερικής σχετικά με τη λειτουργία της ΔΠ, συμπεριλαμβανομένης της κατανομής της ΔΠ ανά χώρα, με σκοπό την οριστική επίλυση της διαφοράς ενώπιον του Παγκόσμιου Οργανισμού Εμπορίου (ΠΟΕ) στην υπόθεση DS26 (ΕΚ – Μέτρα σχετικά με το κρέας και τα προϊόντα με βάση το κρέας (Ορμόνες)). Οι διαπραγματεύσεις με τις Ηνωμένες Πολιτείες ολοκληρώθηκαν επιτυχώς στις 27 Φεβρουαρίου 2019.
                  
               
                     (3)
                  
                  
                     Στις 19 Οκτωβρίου 2018 το Συμβούλιο εξουσιοδότησε την Επιτροπή να ζητήσει τη συγκατάθεση των άλλων σημαντικών προμηθευτριών χωρών στο πλαίσιο της ΔΠ για την κατανομή της ΔΠ ανά χώρα, σύμφωνα με τους ισχύοντες κανόνες του ΠΟΕ, στον βαθμό που είναι αναγκαίο και χωρίς να δημιουργεί βάση για οποιαδήποτε μορφή αποζημίωσης. Οι άλλες σημαντικές προμηθεύτριες χώρες έχουν επιβεβαιώσει εγγράφως τη συγκατάθεσή τους για την κατανομή της ΔΠ ανά χώρα.
                  
               
                     (4)
                  
                  
                     Η συμφωνία θα πρέπει να υπογραφεί με την επιφύλαξη μεταγενέστερης σύναψής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται εξ ονόματος της Ένωσης η υπογραφή της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Ένωσης σχετικά με την κατανομή στις Ηνωμένες Πολιτείες μεριδίου της δασμολογικής ποσόστωσης για το βόειο κρέας υψηλής ποιότητας που αναφέρεται στο αναθεωρημένο μνημόνιο συμφωνίας σχετικά με την εισαγωγή βοείου κρέατος από ζώα στα οποία δεν έχουν χορηγηθεί ορισμένες αυξητικές ορμόνες και σχετικά με τους αυξημένους δασμούς που επιβάλλονται από τις Ηνωμένες Πολιτείες σε ορισμένα προϊόντα της Ευρωπαϊκής Ένωσης (2014), με την επιφύλαξη της σύναψης της εν λόγω συμφωνίας (2).
         
         
            Άρθρο 2
            Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 15 Ιουλίου 2019.
            
               
                  Για το Συμβούλιο
               
               
                  Ο Πρόεδρος
               
               J. LEPPÄ
            
         
         
            (1)  Κανονισμός (ΕΚ) αριθ. 617/2009 του Συμβουλίου, της 13ης Ιουλίου 2009, σχετικά με το άνοιγμα αυτόνομης δασμολογικής ποσόστωσης για τις εισαγωγές βοείου κρέατος υψηλής ποιότητας (ΕΕ L 182 της 15.7.2009, σ. 1).
         
            (2)  Το κείμενο της συμφωνίας θα δημοσιευτεί μαζί με την απόφαση για τη σύναψή της.